open-index/open-wikipedia-markdown huggingface dataset:
แมลงทับราชา

**แมลงทับราชา** (; ) เป็นแมลงปีกแข็งชนิดหนึ่ง ในวงศ์แมลงทับ (Buprestidae)

มีหนวดแบบฟันเลื่อย ลำตัวเรียวยาว ตารวมใหญ่ มีปีกสีน้ำเงินเข้มแวววาวจนถึงสีเขียว บริเวณอกมีแต้มสีแดง 2 อันอยู่ทางซ้ายและขวา ด้านหลังของปีกมีขีดสีแดงพาดยาวตั้งแต่โคนปีกไปจนถึงปลายปีก

มีความยาวตั้งแต่ 1.3-1.9 นิ้ว แพร่กระจายพันธุ์ตั้งแต่อินเดีย, จีน, ไทยและลาว มีวงจรชีวิตเหมือนเช่นแมลงทับทั่ว ๆ ไป

สามารถแบ่งออกได้เป็นชนิดย่อยต่าง ๆ (ดูในตาราง)  

## อ้างอิง

## แหล่งข้อมูลอื่น

หมวดหมู่:แมลงทับ
ไดอะตอม

**ไดอะตอม** เป็นสาหร่ายเซลล์เดียว จัดอยู่ในอาณาจักรโครมาลวีโอลาตา สามารถพบได้ในแหล่งน้ำทั่วไป ทั้งน้ำจืดและน้ำเค็ม โครงสร้างของไดอะตอมประกอบด้วย ซิลิกา ห่อหุ้มไซโทพลาสซึม ซึ่งเป็นที่เก็บออร์แกเนลล์ทั้งหมด ไดอะตอมมีประมาณ 10,000 ชนิด แต่ละชนิดก็จะมีรูปร่างที่แตกต่างกัน เช่น เป็นทรงกลม คล้ายไข่ เรือ หรือจาน เป็นต้น ขยายพันธุ์โดยการแบ่งเซลล์ ในสภาพแวดล้อมและอุณหภูมิที่เหมาะสม ไดอะตอมสามารถแบ่งเซลล์ได้ 1,000,000,000 เซลล์ภายใน 1 เดือน

ไดอะตอมมีประโยชน์หลายประการต่อสิ่งแวดล้อม เช่น เป็นอาหารของปลา หอย สัตว์น้ำต่างๆ มนุษย์นำไดอะตอมมาใช้ขัดโลหะ ใช้เป็นฉนวนของเตาไฟ เครื่องทำความเย็น และอุตสาหกรรมต่างๆ

ไดอะตอม มาจากคำว่า “Dia” ในภาษากรีก หมายถึง ข้าม พาด ขวาง และ “tome” หมายถึง ตัด เพราะว่า ไดอะตอมสามารถตัดหรือแบ่งตัวเองเป็นสองภาคได้

หมวดหมู่:ชีววิทยาทางทะเล
หมวดหมู่:โครมาลวีโอลาตา
จิ้งหรีดทองดำ

**จิ้งหรีดทองดำ** (; ) เป็นแมลงชนิดหนึ่ง จำพวกจิ้งหรีด (Gryllidae)

มีรูปร่างสั้น หัวกลม หนวดยาวแบบเส้นด้าย ลำตัวมีสีดำ ขาสีดำสนิท มีจุดเด่นคือ จุดสีเหลืองบริเวณโคนปีก 2 จุด มีปากแบบกัดกิน ส่วนปีกมีความยาว เท่ากับส่วนท้อง ขาหลังใหญ่แข็งแรง และกระโดดได้เก่ง ตัวผู้ทำเสียงโดยใช้ขอบปีกคู่หน้าที่มีรอยหยักเห็นชัดเจนสีกัน มีอวัยวะฟังเสียงอยู่ที่ขาคู่หน้า ตัวเมียมีอวัยวะวางไข่ยาวเท่ากับความยาวของลำตัว  ไม่สามารถทำเสียงได้ เพราะขอบปีกไม่มีรอยหยัก

ปกติขุดรูอาศัยตามทุ่งหญ้า ออกหากินในเวลากลางคืน ชอบเล่นแสงไฟ กินรากไม้และกล้าอ่อนเป็นอาหาร สามารถกัดกินพืชได้แทบทุกชนิด แพร่ขยายพันธุ์ด้วยการวางไข่ โดยตัวเมียจะใช้ท่อวางไข่ปักลงในดิน ลูกจิ้งหรีดเมื่อแรกเกิด ตัวจะสีขาวกว่าตัวเต็มวัย และจะยังไม่มีปีก จนกว่าจะลอกคราบเป็นตัวเต็มวัย ระยะที่ไข่ฟักเป็นตัวตั้งแต่ 10–17 วัน ตามแต่ฤดูกาล

จิ้งหรีดทองดำ นับเป็นจิ้งหรีดชนิดหนึ่งที่นิยมเลี้ยงกันเป็นสัตว์เลี้ยง เพื่อฟังเสียงร้อง และนำมากัดต่อสู้กัน นิยมกันในหลายวัฒนธรรมของหลายประเทศ ทั้ง ยุโรป, จีน, ญี่ปุ่น หรือไทย

ปัจจุบัน มีการนำมาบริโภคกันทั้งทอด, คั่ว หรือเป็นอาหารสัตว์แก่สัตว์เลี้ยงชนิดต่าง ๆ เช่น ปลาอะโรวาน่า, แมงมุม, แมงป่อง, สัตว์เลื้อยคลาน จึงมีการส่งเสริมการเลี้ยงกันเป็นสัตว์เศรษฐกิจ 

## อ้างอิง

## แหล่งข้อมูลอื่น

หมวดหมู่:จิ้งหรีด
หมวดหมู่:แมลงที่รับประทานได้
หมวดหมู่:แมลงที่เป็นสัตว์เลี้ยง
หมวดหมู่:สัตว์ที่ใช้เป็นอาหารสัตว์
กิ้งก่าดงคอสีฟ้า

**กิ้งก่าหัวสีฟ้า** (; ) เป็นสัตว์เลื้อยคลานประเภทกิ้งก่า ในวงศ์กิ้งก่า (Agamidae) ชนิดหนึ่ง

จัดเป็นกิ้งก่าขนาดใหญ่ คล้ายคลึงกับกิ้งก่าหัวแดง แต่บริเวณท้ายทอยมีหนามเล็กๆยื่นออกมา 2 คู่ ในตัวเต็มวัย มีสีสันสวยงามมาก พื้นลำตัวสีน้ำตาลเข้มไล่ลงมาอ่อน ตัดกับจุดกลมสีครีม 3 จุด บริเวณข้างลำตัว ตั้งแต่หัวไล่ลงมาจนหลังมีสีฟ้าเข้มแกมเขียว หน้ามีคาดสีขาว เป็นสัตว์ที่มีอาณาเขต ต้นไม้หนึ่งต้นที่พบ อาจพบมีมากกว่า 1 ตัว โดยจะมีตัวผู้ ปกครอง อยู่เสมอ ถิ่นอาศัยค่อนข้างแตกต่างกับกิ้งก่าคอแดง กิ้งก่าวัยอ่อนมักอาศัยอยู่ตามโคนต้นไม้เล็กๆ หรือตามพุ่มไม้ ตัวเต็มวัยมักเกาะหากินตามลำต้นไม้ขนาดใหญ่ หรือ ระดับเรือนยอด โดยวิ่งกินแมลงขนาดใหญ่ตามเปลือกไม้ หรือ พื้น ได้ดี เช่น มด ด้วง แมลงสาบ กิ้งก่าวัยอ่อนชอบกิน ตัวอ่อนด้วง และ แมลงสาบป่า ขนาดเล็ก ช่วงฤดูผสมพันธุ์ตัวผู้จะปกป้องอาณาเขตต้นไม้และตัวเมียอย่างดุร้าย ขุดหลุมวางไข่ครั้งละ 7-8 ฟอง มักพบในป่าที่ค่อนข้างแห้ง หรือ ตามต้นไม้ริมถนน พบทุกภาค ยกเว้นภาคใต้ตอนล่าง . และ มักถูกจำสับสนกับกิ้งก่าอีกสายพันธุ์หนึ่งคือ กิ้งก่าดงคอฟ้า ซึ่งหายากกว่ามาก

## ลักษณะ
ความยาวจากหัวถึงก้น 10 เซนติเมตร ความยาวจากหัวถึงปลายหาง 25 เซนติเมตร หน้าค่อนข้างสั้น มีหนามเหนือตา และเหนือแผ่นหู มีแผงหนามบนคอ และตามแนวสันหลังโดยเว้นช่วงหลังคอ ลักษณะเด่นคือมีลายแถบสีดำ รูปทรงคล้ายเพชรบริเวณคอที่เป็นช่องว่าง ระหว่างแผงหนาม ลำตัวมักมีสีน้ำตาล เทา หรือดำ สามารถเปลี่ยนสี และลวดลายได้ตามสภาพแวดล้อม และอารมณ์ 

## การกระจายพันธุ์
กิ้งก่าหัวสีฟ้า สามารถพบในประเทศพม่าตอนกลางถึงตอนล่าง ประเทศไทยจนถึงคอคอดกระ ประเทศลาว กัมพูชา เวียดนาม

## อ้างอิง

## แหล่งข้อมูล
* กิ้งก่าดงคอสีฟ้า, หรรษานานาสัตว์, วารสาร อพวช.
* Calotes mystaceus DUMÉRIL & BIBRON, 1837 : http://reptile-database.reptarium.cz/species?genus=Calotes&species=mystaceus
แคสซิโอเปีย (รถไฟ)

**แคสซิโอเปีย** () เป็นขบวนรถไฟหรูข้ามคืน ประเภทรถไฟด่วนพิเศษ ในประเทศญี่ปุ่น ดำเนินการโดย บริษัทรถไฟญี่ปุ่นตะวันออก วิ่งในเส้นทางระหว่างสถานีรถไฟอุเอะโนะ ในโตเกียว กับ สถานีรถไฟซัปโปะโระ ในนครซัปโปะโระ จังหวัดฮกไกโด โดยใช้เวลาในการเดินทางประมาณ 16½ ชั่วโมง

## เส้นทาง
thumb|ภายในของตัวขบวนเมื่อมองไปทางหัวรถ

*แคสซิโอเปีย* ให้บริการในเส้นทางรถไฟดังต่อไปนี้:

**JR ตะวันออก**
* สายหลักโทโฮะกุ, อุเอะโนะ — โมะริโอะกะ
**สายทางรถไฟอิวะเตะกิงงะ**
* สายทางรถไฟอิวะเตะกิงงะ, โมะริโอะกะ — เมะโตะกิ
**ทางรถไฟอะโอะอิโมะริ**
* สายทางรถไฟอะโอะอิโมะริ, เมะโตะกิ — อะโอะโมะริ
**JR ตะวันออก**
* สายสึงะรุ, อะโอะโมะริ — นะกะ-โอะงุนิ
**JR ฮกไกโด**
* สายไคเกียว, นะกะ-โอะงุนิ — คิโกะไน
* สายเอะซะชิ, คิโกะไน — โกเรียวกะกุ
* สายหลักฮะโกะดะเตะ, โกเรียวกะกุ — ฮะโกะดะเตะ — โอะชะมัมเบะ
* สายหลักมุโระรัง, โอะชะมัมเบะ — นุมะโนะฮะตะ
* สายชิโตะเซะ, นุมะโนะฮะตะ — ชิโระอิชิ
* สายหลักฮะโกะดะเตะ, ฃิโระอิชิ — ซัปโปะโระ

## แหล่งข้อมูลอื่น

* JR East ''Cassiopeia'' official website

หมวดหมู่:การขนส่งระบบรางในประเทศญี่ปุ่น
เสียงจากฆาตกร

**เสียงจากฆาตกร** (; ฮันกึล: 그놈 목소리) เป็นภาพยนตร์เกาหลีที่สร้างมาจากเรื่องจริง ออกฉายในปี ค.ศ. 2007

## เนื้อเรื่อง
ในเดือนมิถุนายน ค.ศ. 1991 ฮัน ซังอู ลูกชายวัย 9 ขวบ เพียงคนเดียวของ ฮัน จุงแบ ผู้ประกาศข่าวภาคค่ำทางโทรทัศน์ชื่อดัง ได้หายตัวไปจากสนามเด็กเล่นใกล้บ้านอย่างลึกลับ จากนั้น ผู้ลักพาตัวได้โทรศัพท์ติดต่อเข้ามาเพียงขอเงินค่าไถ่เป็นจำนวน 100,000 ดอลลาร์ จุงแบ ไม่ให้ โอ  จีซุน ภรรยาของเขาแจ้งความแก่ตำรวจ ด้วยคิดว่าตนเองสามารถจัดการได้ แต่เมื่อผ่านไปหลายวัน ทั้งคู่ก็เริ่มตึงเครียด ในที่สุด จีซุน ก็โทรแจ้งตำรวจ ทางตำรวจได้ส่งนักสืบคิมเข้ามาตามติดกับจุงแบ โดยซ่อนตัวในกระโปรงหลังรถในลานจอดรถ มีหลายต่อหลายครั้งที่เกือบจะตัวตัวคนร้ายได้ แต่ก็คลาดไปทุกครั้ง ทั้ง ๆ ที่ทางตำรวจมีเครื่องมือทันสมัยในการตามตัว เบาะแสเดียวของคนร้าย คือ เสียงที่โทรเข้ามารบกวนจิตใจของทั้งคู่ ซึ่งก็ร้ายแรงขึ้นเรื่อย  ๆ

เมื่อเวลาผ่านไปจากวันเป็นสัปดาห์ จากสัปดาห์เป็นเดือน ความสัมพันธ์ของทั้งคู่ก็ระหองระแหง ทั้งคู่พาลไปหมด ไม่เว้นแม้แต่ตำรวจที่คอยติดตาม และความศรัทธาในพระเจ้าก็ลดถอยลง การโทรเข้ามาของคนร้ายก็ปั่นป่วนทั้งคู่ได้เรื่อย ๆ จนกระทั่งเพิ่มจำนวนเงินเป็น 200,000 ดอลลาร์ ในที่สุดคนร้ายก็ได้เงินลอยนวลไป โดยที่ทั้งคู่ไม่มีโอกาสได้ลูกชายคืนกลับมาอีกเลย

## เบื้องหลัง
*Voice of a Murderer* เป็นภาพยนตร์ที่สร้างมาจากเรื่องจริงที่เกิดในปี ค.ศ. 1991 ของการหายตัวไปอย่างลึกลับของลูกชายเพียงคนเดียวของผู้ประกาศข่าวชื่อดังทางโทรทัศน์ภาคค่ำของเกาหลีใต้ ซึ่งเบาะแสเดียวของคนร้าย คือ เสียงที่โทรศัพท์เข้ามาในแต่ละครั้ง แม้จะได้ความร่วมมือจากทุกฝ่ายแล้ว แต่ก็ไม่มีใครหาได้เจอ  จนในที่สุด 44 วันผ่านไป มีผู้พบศพของเด็กข้างแม่น้ำในโซล ผลการชันสูตรพบว่า เด็กขาดอากาศหายใจตั้งแต่วันที่สองที่หายไปแล้ว โดยที่ไม่สามารถจับคนร้ายได้เลย

ซึ่งคดีนี้ คนร้ายได้โทรศัพท์เข้ามาทั้งสิ้น 80 กว่าครั้ง เป็นเสียงของชายอายุราว 30 ปี พูดด้วยสำเนียงโซลชัดเจน และมีท่าทางของผู้มีการศึกษา จนถึงปี ค.ศ. 2006 คดีก็หมดอายุความ  รวมตำรวจที่เข้ามาสืบสวนในคดีนี้รวมทั้งหมดแสนกว่านาย มีการสอบปากคำของผู้ต้องสงสัยถึงกว่า 400 ราย

## อ้างอิง

## แหล่งข้อมูลอื่น
* 

หมวดหมู่:ภาพยนตร์เกาหลีใต้
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ระทึกขวัญ
หมวดหมู่:ภาพยนตร์ชีวิต
หมวดหมู่:ภาพยนตร์ภาษาเกาหลี‎
จอมทอง ชูวัฒนะ

**จอมทอง ชูวัฒนะ** เป็นนักมวยสากลและนักมวยไทยชาวไทย มีชื่อจริงว่า  **ธนากร พวาชาติ**  เกิดเมื่อวันที่ 28 กรกฎาคม พ.ศ. 2532 ที่อำเภอมหาชนะชัย จังหวัดยโสธร เป็นบุตรชายของนายชาลี และนางลำพอง พวาชาติ  อดีตแชมป์ OPBF ในรุ่นซูเปอร์เฟเธอร์เวทของ นอกจากมวยสากลแล้ว ยังเป็นแชมป์โลกมวยไทยสภามวยโลก รุ่นเฟเธอร์เวทของ ใน พ.ศ. 2551 ด้วยเช่นกัน ซึ่งจอมทองเป็นนักมวยไทยที่มีผลงานโดดเด่น และมีค่าตัวปัจจุบันที่ 1.1 แสนบาท

## ประวัติ
จอมทองชกมวยสากลครั้งแรกเมื่อวันที่ 7 มีนาคม พ.ศ. 2553 ที่เวทีราชดำเนิน ผลปรากฏว่าชนะน็อค ชาติไทย ชุมแพทัวร์แค่ยกแรก จากนั้น หันไปชกมวยไทยต่อ จนเมื่อวันที่ 23 ตุลาคม พ.ศ. 2554 ได้เดินทางไปชกมวยสากลกับ ยูยะ ซูกิซากิ ที่ประเทศญี่ปุ่น ปรากฏว่าเป็นฝ่ายชนะน็อคได้อีกในยกที่ 3 ต่อมาจึงได้ไปชิงแชมป์ OPBF ที่เกาหลีใต้ ชนะน็อค คิม ดองฮยุก ยก 9 ได้แชมป์มาครอง ถือเป็นนักมวยชาวไทยคนแรกที่ชกมวยสากลเพียง 3 ครั้งก็ได้ครองแชมป์ OPBF

ในวันที่ 6 พฤษภาคม พ.ศ. 2558 จอมทองได้ขึ้นชิงแชมป์โลกสมาคมมวยโลก (WBA) รุ่นซูเปอร์เฟเธอร์เวท ในฐานะรองแชมป์โลก WBA อันดับ 7 กับเจ้าของตำแหน่งชาวญี่ปุ่น ทากาชิ อูจิยามะ ที่กรุงโตเกียว ประเทศญี่ปุ่น จอมทองถูกหมัดขวาตรงของอูจิยามะเข้าที่เบ้าตาขวาตั้งแต่ยกแรก และเป็นฝ่ายแพ้ทีเคโอไปจากหมัดขวาตรงเข้าปลายคางในยกที่ 2 เท่านั้น ทำให้จอมทองมีสถิติแพ้ครั้งแรกในการชกมวยสากลอาชีพ หลังจากก่อนหน้านั้นชนะรวดมาทั้งหมด 9 ครั้ง เป็นการชนะน็อค 4 ครั้ง

ชีวิตครอบครัว มีภรรยาและมีบุตรสาวด้วยกัน 2 คน

## เกียรติประวัติ
#### มวยไทย
* พ.ศ. 2551 แชมป์โลกรุ่นเฟเธอร์เวท มวยไทยสภามวยโลก

#### มวยสากล
* แชมป์ OPBF รุ่นซูเปอร์เฟเธอร์เวท
** ชิง 28 พฤษภาคม 2555 ชนะน็อค ยก 9 คิม ดองฮยุก () ที่เกาหลีใต้
** ป้องกันแชมป์ครั้งที่ 1, และชิงแชมป์คอนทิเนนตัลในรุ่นเดียวกันนี้ของสภามวยแห่งเอเชีย 24 พฤศจิกายน 2555 ชนะคะแนน ราเนล ซูโก () ที่เมืองคุนหมิง ประเทศจีน
** ป้องกันแชมป์ครั้งที่ 2, 8 กุมภาพันธ์ 2556 ชนะคะแนน ชนะคะแนน โรนัล พอนทิรัส (ฟิลิปปินส์) ที่ สมาคมนักเรียนเก่าอำนวยศิลป์ กรุงเทพมหานคร
** ป้องกันแชมป์ครั้งที่ 3, 24 สิงหาคม 2557 ชนะคะแนน ชนะคะแนน โคเซกิ นากามะ () ที่ คอนเวนชั่นเซ็นเตอร์ โอกินาวะ ประเทศญี่ปุ่น
** ป้องกันแชมป์ครั้งที่ 4, 17 มกราคม 2558 ชนะคะแนน ชนะคะแนน ไดกิ คาเนโกะ (ญี่ปุ่น) ที่ โครากูเอ็งฮอล โตเกียว ประเทศญี่ปุ่น
* แชมป์ WBC Asia Continental รุ่นซูเปอร์เฟเธอร์เวท
** ชิง 24 พฤศจิกายน 2555 ชนะคะแนน ราเนล ซูโก (ฟิลิปปินส์) ที่เมืองคุนหมิง ประเทศจีน
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA (ซูเปอร์แชมป์) รุ่นซูเปอร์เฟเธอร์เวท 6 พฤษภาคม 2558 แพ้ทีเคโอ​ยก 2 ทากาชิ อูจิยามะ (ญี่ปุ่น) ที่ ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
*นักมวยสากลยอดเยี่ยมแห่งปี 2557 เวทีลุมพินี

## ชื่ออื่น
*จอมทอง ป้อมขวัญณรงค์ (มวยไทยในยุคแรก)
*จอมทอง สิงห์วังชา

## อ้างอิง

หมวดหมู่:นักมวยสากลชาวไทยรุ่นซูเปอร์เฟเธอร์เวท
หมวดหมู่:แชมป์ OPBF
หมวดหมู่:แชมป์ ABCO
หมวดหมู่:บุคคลจากอำเภอมหาชนะชัย
หมวดหมู่:นักมวยไทยชาวไทย
หมวดหมู่:แชมป์โลกมวยไทย
รัฐสภากัมพูชา

**รัฐสภา** ( *รฎฺฐสภา*; ) ชื่อเต็มว่า **รัฐสภาในพระราชาณาจักรกัมพูชา** ( *รฎฺฐสภาไนพฺระราชาณาจกฺรกมฺพุชา*) เป็นสภาล่างในสภาผู้แทนราษฎรกัมพูชา คู่กับสภาสูง คือ พฤฒสภา

## การเลือกตั้ง

|-
!style="background-color:#E9E9E9" align=left valign=top|พรรค
!style="background-color:#E9E9E9" align=right|คะแนน
!style="background-color:#E9E9E9" align=right colspan=2|ร้อยละ
!style="background-color:#E9E9E9" align=right colspan=2|ที่นั่ง
|-
|align=left|พรรคประชาชนกัมพูชา
|3,235,969
|48.83%
|&nbsp; 
|68
|-
|align=left|พรรคสงเคราะห์ชาติ
|2,946,176
|44.46%
|&nbsp; 
|55
|-
|align=left|พรรคฟุนซินเปก
|242,413
|3.66%
|&nbsp; 
|—
|-
|align=left|พรรคพันธมิตรเพื่อประชาธิปไตย
|68,389
|1.03%
|&nbsp; 
|—
|- 
|align=left|พรคคเขมรต่อต้านความยากจน
|43,222
|0.65%
|&nbsp; 
|—
|- 
|align=left|พรรคชาติกัมพูชา
|38,123
|0.58%
|&nbsp; 
|—
|-
|align=left|พรรคอภิวัฒน์เศรษฐกิจ
|33,715
|0.51%
|&nbsp; 
|—
|-
|align=left|พรรคเดโมเครติก รีพับพลิกัล
|19,152
|0.29%
|&nbsp; 
|—
|-
|align=left colspan="1" style="background-color:#E9E9E9"|**ทั้งหมด (turnout 68.0%)**
|align="right" style="background-color:#E9E9E9"|6,627,159		
|align="right" style="background-color:#E9E9E9" colspan=2|
|align="right" style="background-color:#E9E9E9" colspan=2|123
|-
|colspan=4|ที่มา:www.necelect.org.kh 
|}

## ประธานรัฐสภา

## อ้างอิง

## แหล่งข้อมูลอื่น
*National Assembly of the Kingdom of Cambodia 
*http://www.national-assembly.org.kh/ 
* EU Election Observation Mission to Cambodia - 2003

หมวดหมู่:รัฐบาลกัมพูชา
ก
ปากแบ่ง

thumb|ถนนสายหลักในปากแบ่ง
**ปากแบ่ง** () เป็นเมืองท่องเที่ยวของแขวงอุดมไซ เป็นจุดแวะพักของเรือและนักเดินทางจากหลวงพระบาง โดยใช้เวลาล่องเรือขึ้นมาจากหลวงพระบาง 10 ชั่วโมง ถ้าล่องลงมาจากเมืองห้วยทราย แขวงบ่อแก้วจะใช้เวลาน้อยกว่า ตัวเมืองอยู่เขาในจุดที่แม่น้ำแบ่งไหลมาบรรจบกับแม่น้ำโขง เป็นศูนย์กลางในการเดินทางไปอุดมไซและหลวงน้ำทา

## ภูมิศาสตร์
ปากแบ่งมีถนนสายหลักที่ลาดยางใน ค.ศ. 2005 และเพิ่งสร้างสถานีไฟฟ้าพลังน้ำริมแม่น้ำเสร็จด้วยเงินกู้จากธนาคารโลก ก่อนหน้านี้เมืองนี้ต้องพึ่งไฟฟ้าจากเครื่องกำเนิดไฟฟ้า

บนเนินไม่ไกลจากหมู่บ้านมีวัดขนาดเล็ก ถือเป็นตัวอย่างวัดของอดีตอาณาจักรล้านนา วัดเก่าหลายแห่งถูกทำลายในช่วงสงครามกับอาณาจักรไทยเมื่อช่วง 300 ปีก่อน

## ประวัติ
ในช่วงสงครามกลางเมืองลาว ปากแบ่งเป็นปลายทางทิศใต้ของสาย 46 ที่เพิ่งสร้างใหม่จากมณฑลยูนนาน สาธารณรัฐประชาชนจีน

## ภาพ

File:Panoramic view of Pakbeng's (ປາກແບ່ງ) main street.jpg|ภาพพาโนรามาของถนนสายหลักในปากแบ่ง


## อ้างอิง

## แหล่งข้อมูลอื่น
*

หมวดหมู่:เมืองริมแม่น้ำโขง
คิม จุงบุน

**คิม จุงบุน** (Jung Bum Kim) นักมวยสากลชาวเกาหลีใต้ เกิดเมื่อ 14 มกราคม พ.ศ. 2522 ที่เมืองแดกู ประเทศเกาหลีใต้ สถิติการชก 36 ครั้ง ชนะ 32 (น็อค 28) เสมอ 1 แพ้ 3
## เกียรติประวัติ
* แชมป์เกาหลีใต้รุ่นซูเปอร์ไลท์เวท (2541 – 2544, 2545 - 2547)
* แชมป์ OPBF รุ่นไลท์เวลเตอร์เวท
** ชิง 18 ตุลาคม 2547 ชนะน็อค มาซากาสุ ซาตาเกะ ยก 2 ที่ ญี่ปุ่น
** ป้องกันแชมป์ครั้งที่ 1, 6 พฤศจิกายน 2548 ชนะน็อค ทสึกาสะ คาชิวากิ ยก 1 ที่ ญี่ปุ่น
** ป้องกันแชมป์ครั้งที่ 2, 11 มีนาคม 2549 ชนะน็อค จุง คยุงซุก ยก 3 ที่ เกาหลีใต้
** ป้องกันแชมป์ครั้งที่ 3, 13 สิงหาคม 2549 ชนะน็อค ไดโกโร ยามาโมโตะ ยก 7 ที่ ญี่ปุ่น
** ป้องกันแชมป์ครั้งที่ 4, 27 มกราคม 2550 ชนะน็อค สถาพร บุญมาเลิศ ยก 4 ที่ เกาหลีใต้
** ป้องกันแชมป์ครั้งที่ 5, 13 ตุลาคม 2550 ชนะน็อค สองณรงค์ เกียรติสิงห์น้อย ยก 2 ที่ เกาหลีใต้
## อ้างอิง
* สถิติการชก boxrec.com  

หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:แชมป์ OPBF
หมวดหมู่:บุคคลจากแทกู
ผลิตภัณฑ์อาหารแช่เยือกแข็ง

**ผลิตภัณฑ์อาหารแช่เยือกแข็ง** หรือ ที่นิยมเรียกกันอย่างสั้นว่า **อาหารแช่แข็ง** คือ ผลิตภัณฑ์อาหารที่ผ่านกระบวนการการแปรรูปด้วยการให้ความเย็นระดับเยือกแข็งเพื่อถนอมอาหารให้เก็บได้ยาวนาน

## หลักการ
### หลักการทางการถนอมอาหาร
อุณหภูมิที่ต่ำจะสามารถ ลด ยับยั้งและหยุดการเสื่อมเสียในอาหารอันเนื่องมาจากการเจริญเติบโตของจุลินทรีย์ ปฏิกิริยาเคมี รวมทั้งการคงรักษาเนื้อสัมผัสได้ด้วยการลดจนเกือบจะหยุดการเคลื่อนไหวทางฟิสิกส์ของอนุภาคหรือที่เรียกว่าการเข้าสู่สภาวะสภาพแก้ว (glass transition) ในอาหารได้

ปัจจุบัน กฎการเก็บรักษาอาหารแช่แข็งส่วนใหญ่ จะให้เก็บรักษาที่อุณหภูมิต่ำกว่า -18°C (＝0°F) ได้ในระยะเวลา 6 เดือน ถึง 2 ปี ด้วยความเย็นระดับนี้จะไม่มีจุลินทรีย์ชนิดใดสามารถเจริญเติบโตได้ โดยเฉพาะจุลินทรีย์ชนิด Psychophilic Organism ที่สามารถเจริญเติบโตได้ในอุณหภูมิต่ำถึง -5 องศาเซลเซียส ทำให้การแช่เย็นทั่วไปป้องกันไม่ได้ เพราะอุณหภูมิจะอยู่ที่เพียง 0-5 องศาเซลเซียส  
### หลักการทางการแปรรูป

## กำเนิดและการพัฒนา
กลุ่มชาวเอสกิโมได้ทำการถนอมรักษาปลาสดที่จับได้ในน้ำแข็งมาช้านานแล้ว ชาวไอนุ ชนพื้นเมืองที่อาศัยอยู่บนเกาะฮกไกโด ประเทศญี่ปุ่น ก็เรียนรู้การแช่แข็งมาเป็นเวลานานแล้ว โดยพวกเขานำแซลมอนไปแช่แข็งในหิมะเป็นเวลาหลายวัน ทำให้สามารถทานดิบได้โดยไม่เป็นอันตราย เพราะการแช่แข็งทำลายเชื้อโรคในปลาได้

ในปี 1912-1915 คลาเรนซ์ เบิร์ดอาย (Clarence Birdseye) ผู้ซึ่งถือได้ว่าเป็นบิดาของการแช่เยือกสมัยใหม่ ได้เข้าไปทำการวิจัยที่รัฐนิวฟันด์แลนด์และแลบราดอร์ (บริเวณขั้วโลก) เขาได้เรียนรู้วิธีดังกล่าวจากชาวไอนุท (Inuit) เขาพบว่าปลาที่เก็บในฤดูหนาวของเขตขั้วโลก (-40°C) เมื่อนำมาละลายแล้วปลาดังกล่าวมีรสชาติใกล้เคียงกับปลาสดที่พึ่งจับได้ ในปี 1922 เขาได้ก่อตั้งบริษัทผลิตผลิตภัณฑ์ประมงแช่เยือกแข็งเป็นครั้งแรก ในปี 1929 เขาได้นำเทคโนโลยีแช่เยือกแข็งอย่างรวดเร็ว (quick freezing) ที่เขาพัฒนามาเผยแพร่ ซึ่งถือได้ว่าเป็นจุดเริ่มต้นของเทคโนโลยีแช่แข็งสมัยใหม่

ในช่วงยุค 30 เมื่อเทคโนโลยีช่องแช่แข็งของตู้เย็นพัฒนาจนถึงระดับที่ผู้ใช้ทั่วไปสามารถซื้อหาเองได้ ผลิตภัณฑ์อาหารแช่เยือกแข็งก็ได้เริ่มขยายไปสู่ผู้บริโภคทั่วไป

ในช่วงยุค 80 เทคโนโลยีไมโครเวฟพัฒนาจนผู้บริโภคทั่วไปสามารถหาซื้อได้ ตลาดของผลิตภัณฑ์อาหารแช่เยือกแข็งจึงขยายอย่างรวดเร็ว

## อ้างอิง

## แหล่งข้อมูลอื่น
*GMPอุตสาหกรรมอาหารทะเลแช่เยือกแข็งประเภทปลา 
*บรรจุภัณฑ์อาหารแช่เยือกแข็ง
*สมาคมอาหารแช่เยือกแข็งไทย 
*การผลิตและการจัดการดูแลอาหารแช่เยือกแข็ง
*ปลาแล่เยือกแข็ง quick frozen fish fillets 
*การแช่แข็งอาหาร 

หมวดหมู่:การถนอมอาหาร
หมวดหมู่:อาหารสะดวกซื้อ
มหาอัคคีภัยชิโรกิยะ

**มหาอัคคีภัยชิโรกิยะ** () เป็นเหตุการณ์เพลิงไหม้ห้างสรรพสินค้าชิโรกิยะในกรุงโตเกียว ประเทศญี่ปุ่น เมื่อวันที่ 16 ธันวาคม พ.ศ. 2475 คลอกคนตายสิบสี่คนและบาดเจ็บอีกหกสิบเจ็ดคน

## เพลิง

ในวันเกิดเหตุนั้น ห้างชิโรกิยะกำหนดจัดงานขายสินค้าช่วงปลายปีโดยมีแก่นงานเป็นเทศกาลคริสตสมภพ ภายในห้างประดับประดาอย่างวิจิตรอลังการ ครั้นเวลา 09:15 นาฬิกา ก่อนห้างเปิดเล็กน้อย เพลิงติดขึ้นที่แผนกของเล่น เสมียนคนหนึ่งซึ่งเป็นประจักษ์พยานได้ให้การว่า เห็นประกายเพลิงแปลบปลาบจากกระเปาะไฟฟ้าซึ่งใช้แต่งต้นคริสต์มาส ประกายนั้นเมื่อตกลงสู่ของเล่นประเภทเซลลูลอยด์แล้วก็ติดและลุกลามขึ้นโดยรวดเร็ว ชั้นบันไดที่เปิดโล่งยิ่งอำนวยออกซิเจนให้แก่เปลวเพลิง ยังให้เพลิงแพร่ไปยังชั้นอื่น ๆ ได้โดยง่าย และกลายเป็นปล่องควันไป เมื่อบันไดไหม้เสียแล้วก็เป็นอันตัดเส้นทางหลักสำหรับจะหลบหนีไปโดยปริยาย

ห้างชิโรกิยะนั้นประกอบด้วยชั้นบนดินแปดชั้น กับชั้นใต้ดินอีกสองชั้น เพลิงลุกตั้งแต่ชั้นบนดินชั้นที่สี่ขึ้นไปจนชั้นที่แปด เนื่องจากบันไดรถดับเพลิงขึ้นไม่ถึงชั้นที่ห้า ครั้นเพลิงมา ผู้คนที่ติดอยู่ในนั้นจึงจำต้องเอาตัวรอดกันโดยประการอื่น พนักงานสตรีจำนวนหนึ่งจำต้องไต่ขึ้นไปบนหลังคา เมื่อนักผจญเพลิงเตรียมฟูกรองรับไว้พร้อมแล้วจึงพากันกระโดดลง ขณะที่ผู้ประสบเหตุจำนวนหนึ่งพยายามทึ้งผ้าและม่านต่าง ๆ มาเรียงร้อยกันเป็นเชือกหมายจะใช้ห้อยโหนออกจากตึก คนราวแปดสิบคนใช้เชือกอย่างนั้นนำพาตัวออกจากชั้นที่เจ็ดได้เป็นผลสำเร็จ แต่ที่เชือกรับน้ำหนักไว้มิได้ตกลงสู่เบื้องล่างถึงแก่ความตายก็มี

## ตำนานพื้นบ้าน

มีรายงานข่าวว่า ในอัคคีภัยคราวนั้น บรรดาพนักงานหญิงที่สวมกิโมโนไม่ยอมกระโดดจากหลังคาลงสู่ฟูกเบื้องล่าง เพราะกระดากอายเกลือกผู้คนจะเห็นว่าไม่นุ่งชั้นใน และยอมตายอยู่ในกองเพลิงแทน ข่าวนี้ชาวยุโรปสนใจเป็นอันมาก ขณะที่ในประเทศญี่ปุ่นเองโจษจันกันจนกลายเป็นตำนานพื้นบ้าน (urban legend) ว่า ผู้บริหารห้างสรรพสินค้าต้องสั่งให้พนักงานหญิงนุ่งชั้นในหรือกางเกงขาสั้นเมื่อสวมกิโมโน ต่อมา จึงกลายเป็นรสนิยมอย่างใหม่ไป

อย่างไรก็ดี โชอิจิ อิโนอูเอะ (Shōichi Inoue) อาจารย์สาขาจารีตประเพณีและสถาปัตยกรรมญี่ปุ่น ศูนย์วิจัยนานาชาติว่าด้วยการศึกษาญี่ปุ่น ว่า เรื่องหญิงญี่ปุ่นยอมตายไม่ยอมขายหน้าข้างต้นนั้นหาความจริงมิได้ เขาว่า นักผจญเพลิงช่วยผู้ประสบเหตุส่วนใหญ่ออกมาได้ทั้งนั้น และเรื่องหญิงดังกล่าวเป็นแต่เสกสรรปั้นแต่งขึ้นเพื่อประโยชน์ของชาวตะวันตก จนแพร่หลายอยู่ในหนังสืออ้างอิงจำนวนมาก แม้แต่ในเอกสารของทบวงป้องกันอัคคีภัยเอง นอกจากนี้ เขายังเห็นว่า แม้เชื่อถือกันทั่วไปในประเทศญี่ปุ่นว่า เหตุการณ์เพลิงไหม้ที่ห้างชิโรกิยะเป็นจุดสำคัญที่เปลี่ยนแปลงรสนิยมในการบริโภคผ้าผ่อน โดยเฉพาะความนิยมหันไปนุ่งชั้นในอย่างตะวันตก แต่ก็ไม่ปรากฏพยานหลักฐานรับรองความเชื่อถือนั้นแต่ประการใด

## อ้างอิง

หมวดหมู่:อัคคีภัยในประเทศญี่ปุ่น
หมวดหมู่:ประเทศญี่ปุ่นในปี พ.ศ. 2475
จิ้งหรีดทองแดงลาย

**จิ้งหรีดทองแดงลาย** หรือ **จิ้งหรีดขาว** หรือ **แมงสะดิ้ง** ในภาษาอีสาน (; ) เป็นแมลงชนิดหนึ่ง จำพวกจิ้งหรีด (Gryllidae)

เป็นจิ้งหรีดขนาดเล็ก มีลำตัวสีน้ำตาล ลักษณะคล้ายกับจิ้งหรีดทองแดง (*Gryllus testaceus*) แต่มีขนาดเล็กกว่า ตัวเมียมีปีกคู่หน้าสั้นครึ่งลำตัว ไม่ชอบบิน เคลื่อนไหวไม่รวดเร็วเท่าจิ้งหรีดชนิดอื่น ๆ โดยทั่ว ๆ ไปลำตัวกว้างประมาณ 0.5 เซนติเมตร ยาว 2.05 เซนติเมตร น้ำหนักประมาณ 0.53 กรัม หรือประมาณ 1,890 – 2,235 ตัว ต่อ 1 กิโลกรัม 

มีการแพร่กระจายพันธุ์ตั้งแต่ยุโรป, เอเชียตะวันตกเฉียงใต้จนถึงเอเชียตะวันออกเฉียงใต้และเอเชียตะวันออก โดยดั้งเดิมเป็นสัตว์ท้องถิ่นของเอเชียตะวันออกเฉียงใต้ แต่ไปแพร่กระจายพันธุ์ที่ยุโรปตั้งแต่ศตวรรษที่ 18 ด้วยการติดไปกับกระถางต้นไม้ในเรือสำเภาขนส่งสินค้า จากนั้นก็ได้แพร่ขยายพันธุ์ไปยังอเมริกาเหนือ

เป็นจิ้งหรีดอีกชนิดหนึ่ง ที่นิยมเลี้ยงเป็นสัตว์เลี้ยง และเป็นชนิดที่มีการเลี้ยงเป็นสัตว์เศรษฐกิจมากที่สุด เพราะจิ้งหรีดทองแดงลาย เป็นจิ้งหรีดที่มีขนาดเล็ก ให้ไข่เยอะ จึงมีความมันกว่าจิ้งหรีดชนิดอื่นเมื่อรับประทาน 

## อ้างอิง

## แหล่งข้อมูลอื่น

หมวดหมู่:จิ้งหรีด
หมวดหมู่:ปศุสัตว์
หมวดหมู่:แมลงที่เป็นสัตว์เลี้ยง
หมวดหมู่:แมลงที่รับประทานได้
เทศกาลทากาโอกะมิกูรูมายามะ

**เทศกาลทากาโอกะมิกูรูมายามะ** () เป็นเทศกาลประจำปีในฤดูใบไม้ผลิ ของนครทากาโอกะ จังหวัดโทยามะ ซึ่งจะจัดขึ้นในวันที่ 1 พฤษภาคมของทุกปี แต่ทั้งนี้พิธีกรรมและกิจกรรมบางกิจกรรมได้เริ่มขึ้นตั้งแต่วันที่ 29 เมษายน

ในเทศกาลนี้จะมีขบวนรถลากยักษ์ที่เรียกว่า "มิกูรูมายามะ" ที่ได้รับการตกแต่งและประดับประดาอย่างอลังการทั้งสิ้น 7 คัน ซึ่งใช้ศิลปะในสมัยอะสึชิ-โมะโมะยะมะที่สืบทอดมากว่า 400 ปี โดยรถลากเหล่านี้จะถูกจัดกระบวนไปรอบเมือง และแสงไฟของรถลากในตอนค่ำก็ทำให้รถลากดูสวยงามและแปลกตาไปอีกแบบ 

ปัจจุบันเทศกาลนี้ถูกยกย่องให้เป็นมรดกทางวัฒนธรรมนามธรรมของจังหวัดโทยามะ

ทากาโอกะ
หมวดหมู่:ทากาโอกะ
ธราวุธ นพจินดา

**ธราวุธ นพจินดา** ​ อดีตผู้บรรยายการแข่งขันกีฬาทางโทรทัศน์, อดีตผู้ประกาศข่าวกีฬา ทางสถานีโทรทัศน์ไทยทีวีสีช่อง 9 อ.ส.ม.ท., สถานีโทรทัศน์สีกองทัพบกช่อง 7 และสถานีวิทยุโทรทัศน์กองทัพบกช่อง 5

## ประวัติ
ธราวุธ เกิดเมื่อวันที่ 31 มีนาคม พ.ศ. 2499 ที่บ้านพักย่านถนนเฟื่องนคร เขตพระนคร กรุงเทพมหานคร เป็นบุตรคนสุดท้องของพันโทไพฑูรย์กับพันโทหญิงอุไร นพจินดา และน้องชายร่วมบิดามารดากับ ย.โย่ง–เอกชัย นพจินดา (เกิด: 21 มิถุนายน พ.ศ. 2496; ถึงแก่กรรม: 6 มีนาคม พ.ศ. 2540; อายุ  ปี) จบการศึกษาชั้นมัธยม จากวชิราวุธวิทยาลัย และระดับปริญญาตรี จากวิทยาลัยกรุงเทพ (ปัจจุบันคือมหาวิทยาลัยกรุงเทพ) ธราวุธสมรสกับวัลยา นพจินดา มีบุตรชายและบุตรสาวด้วยกันคือ ชยาพัฒน์ และ ธัญพิชา ตามลำดับ

### งานสื่อมวลชนสายกีฬา
ธราวุธ เข้าสู่วงการสื่อมวลชนสายกีฬาที่สยามสปอร์ต ร่วมกับเอกชัยผู้เป็นพี่ชายมาตั้งแต่ พ.ศ. 2525 โดยเมื่อเอกชัยเป็นหัวหน้าข่าวต่างประเทศ หนังสือพิมพ์สยามกีฬารายวัน และบรรณาธิการ หนังสือพิมพ์สตาร์ซอคเก้อร์รายวัน ธราวุธก็เป็นรองหัวหน้า หรือผู้ช่วยดูแลงาน ในส่วนที่พี่ชายมอบหมาย จากนั้น สยามสปอร์ตก็ส่งธราวุธไปทำข่าวการแข่งขันฟุตบอลโลก ที่ประเทศเม็กซิโก เมื่อปี พ.ศ. 2529 และเป็นผู้สื่อข่าวชาวไทยคนแรก ที่ไปรายงานข่าวการแข่งขันฟุตบอลอังกฤษกลับมายังประเทศไทย เมื่อปี พ.ศ. 2531 ต่อมาเมื่อเอกชัยขึ้นเป็นผู้ประกาศข่าวกีฬา และผู้บรรยายกีฬาทางช่อง 7 สี ธราวุธก็ไปเป็นผู้ประกาศข่าวกีฬา ทางช่อง 9 อ.ส.ม.ท. หลังจากพี่ชายเสียชีวิตลง เขาก็ย้ายมาเข้าร่วมงานกับช่อง 7 สีแทน แล้วจึงกลับมาเป็นผู้ประกาศข่าวกีฬาทาง ททบ.5 พร้อมทั้งรับงานผู้ประกาศข่าวกับพิธีกรทางสตาร์ซอคเก้อร์ทีวี หรือพิธีกรกิจกรรมกีฬา และบรรยายการแข่งขันกีฬา (ส่วนมากทางทรูวิชันส์)

### การเสียชีวิต
ธราวุธ ถึงแก่อนิจกรรมอย่างกะทันหัน ในคืนวันอังคารที่ 19 มิถุนายน พ.ศ. 2555 ด้วยภาวะหัวใจวาย ขณะนำส่งโรงพยาบาล ซึ่งเป็นอาการเดียวกับพี่ชาย ที่เสียชีวิตไปเมื่อ 6 มีนาคม พ.ศ. 2540 หลังจากเป็นพิธีกรการแข่งขันกอล์ฟ ที่สนามกอล์ฟเพรสิเดนต์ ย่านถนนสุวินทวงศ์ ช่วงก่อนจะเดินทางกลับ เขาเกิดอาการจุกแน่นหน้าอกอย่างแรง ตาพร่ามัว ตัวเย็น หน้าซีด จนไม่สามารถขับรถได้ จึงต้องขอความช่วยเหลือจากเพื่อนที่ไปด้วย เพื่อนำส่งห้องฉุกเฉิน โรงพยาบาลเสรีรักษ์ เขตมีนบุรี ซึ่งอยู่ใกล้ที่สุด

เมื่ออาการเบื้องต้นดีขึ้นเล็กน้อย เขาจึงขอย้ายไปยังโรงพยาบาลวิภาวดี แขวงลาดยาว เขตจตุจักร กรุงเทพมหานคร ซึ่งแพทย์ประจำตัวทำงานอยู่ ขณะเดินทางด้วยรถพยาบาล เกิดอาการจุกแน่นอย่างหนักขึ้นอีก จนกระทั่งหมดสติไป เมื่อถึงโรงพยาบาลพบว่า สัญญาณชีพจรหยุดไประยะหนึ่งแล้ว เจ้าหน้าที่จึงพยายามเร่งช่วยชีวิตอย่างสุดความสามารถ แต่ก็ไม่อาจยื้อชีวิตไว้ได้

## เครื่องราชอิสริยาภรณ์

## อ้างอิง
* แพทย์ชี้ "น้องหนู" ธราวุธ นพจินดา หัวใจขาดเลือด-ญาติไม่ชันสูตร เตรียมพิธีศพที่วัดพระศรีมหาธาตุบางเขน, จากข่าวสดออนไลน์
* ธราวุธ นพจินดา น้องย.โย่ง-หัวใจวาย 
* อำลา"ธราวุธ นพจินดา" , จากเว็บไซต์สยามสปอร์ต

หมวดหมู่:บุคคลจากจังหวัดพระนคร​
หมวดหมู่:บุคคลจากเขตพระนคร
หมวดหมู่:นักหนังสือพิมพ์ชาวไทย
หมวดหมู่:บรรณาธิการหนังสือพิมพ์
หมวดหมู่:บรรณาธิการนิตยสาร
หมวดหมู่:คอลัมนิสต์
หมวดหมู่:เครือสยามสปอร์ต
หมวดหมู่:ผู้พากย์กีฬาชาวไทย
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:เสียชีวิตจากภาวะหัวใจล้มเหลว
โอลิงดา

**โอลิงดา** () เป็นเมืองประวัติศาสตร์ในประเทศบราซิล ตั้งอยู่ในรัฐเปร์นังบูกู ทางทิศตะวันออกเฉียงเหนือของประเทศ บริเวณชายฝั่งมหาสมุทรแอตแลนติก ทางตอนเหนือของเมืองเรซีฟี และทางตอนใต้ของเมืองเปาลิสตา มีประชากร 397,268 คน และเป็นหนึ่งในเมืองที่อนุรักษ์สถาปัตยกรรมอาณานิคมที่ดีที่สุดในบราซิล

เมืองโอลิงดามีจุดดึงดูดด้านการท่องเที่ยวที่สำคัญหลายแห่ง อย่างเช่นบริเวณเขตเมืองประวัติศาสตร์ซึ่งมีฐานะเป็นแหล่งมรดกโลก, โบสถ์ และเทศกาลโอลิงดา เป็นเทศกาลบนท้องถนนที่คล้ายกับเทศกาลของโปรตุเกสที่มีการเต้นรำแบบแอฟริกา

## อ้างอิง

หมวดหมู่:สถานที่ที่มีประชากรในรัฐเปร์นังบูกู
หมวดหมู่:แหล่งมรดกโลกในประเทศบราซิล
หมวดหมู่:แหล่งมรดกโลกทางวัฒนธรรม
คุณฮานาโกะประจำห้องน้ำ

**คุณฮานาโกะประจำห้องน้ำ** () หรือมักเรียกโดยย่อว่า **คุณฮานาโกะ** () เป็นตำนานพื้นบ้านญี่ปุ่นว่าด้วยเด็กหญิงคนหนึ่งซึ่งเกิดในสมัยสงครามโลกครั้งที่สองและสิงอยู่ตามห้องน้ำโรงเรียน ถ้าเรียกขานแล้วเธอจะปรากฏตัว

## ตำนาน
### ตำนานดั้งเดิม
ว่ากันว่า ถ้าเข้าห้องน้ำหญิงห้องที่สามบนชั้นที่สี่ เคาะประตูสามครั้ง แล้วว่า "คุณฮานาโกะ อยู่ข้างในหรือเปล่า" จะมีเสียงตอบว่า "อยู่จ้า" ถ้าเปิดประตูเข้าไปแล้วก็จะเห็นเด็กหญิงตัวเตี้ยนุ่งกระโปรงแดงคนหนึ่งนั่งรออยู่ในนั้น

เรื่องคุณฮานาโกะนั้นแพร่หลายเป็นอันมากจนกลายเป็นตำนานพื้นบ้าน เด็กนักเรียนมักพากันเล่นเรียกหาคุณฮานาโกะเพื่อวัดความกล้าหาญหรือรับน้องใหม่

### ตำนานฉบับอื่น

คุณฮานาโกะมาจากที่ไหนนั้นว่ากันไว้แตกต่างกันไปตามท้องที่ ชื่อ "ฮานาโกะ" เป็นชื่อเด็กผู้หญิงทั่วไป ได้รับความนิยมเป็นอันมากในช่วงพุทธทศวรรษที่ 2490 ซึ่งเป็นช่วงเวลาที่สันนิษฐานว่าเรื่องราวของคุณฮานาโกะเริ่มเป็นที่ร่ำลือกัน.

สำหรับอุปนิสัยและรูปลักษณ์ของคุณฮานาโกะนั้นก็เล่าขานกันไปต่าง ๆ นานาเช่นกัน ที่ว่าเธอมุ่งร้ายก็มี ว่าใจดีก็มี เป็นต้นว่า ในจังหวัดยามางาตะว่า ถ้าได้ยินคุณฮานาโกะตอบ แล้วเปิดประตูเข้าไป จะพบตุ๊กแกสามหัวเลียนเสียงเด็กผู้หญิง ทันใด สัตว์นั้นก็จะจับคนเปิดประตูเข้าไปกินเสีย ส่วนในจังหวัดอิวาเตะว่า ถ้าเรียกคุณฮานาโกะแล้ว จะมีมือใหญ่โตขาวซีดข้างหนึ่งเลื้อยออกมาจากช่องประตูฉุดดึงผู้เรียกเข้าไปในรูส้วม ขณะที่จังหวัดคานางาวะนั้นว่า ถ้าเรียกขานคุณฮานาโกะแล้ว จะมีโลหิตปรากฏเป็นด่างดวงในบริเวณนั้น แต่ที่ว่าไว้สอดคล้องกันคือ คุณฮานาโกะเป็นเด็กหญิงตัวเตี้ย ตัดผมบ๊อบ และนุ่งกระโปรงแดง

เรื่องราวของคุณฮานาโกะนั้นได้รับความนิยมเป็นอันมาก คุณฮะนะโกะปรากฏอยู่ในวัฒนธรรมสมัยใหม่หลายแขนง โดยเฉพาะอนิเมะ มังงะ และภาพยนตร์ เป็นต้นว่า คุณฮานาโกะเป็นตัวละครหลักในมังงะเรื่อง *[[ฮานาโกะกับเรื่องเล่าขนหัวลุก]]* (; Hanako-san and the Teller of Allegory)

## ดูเพิ่ม
* เทเกะเทเกะ (Teke Teke), เด็กนักเรียนหญิงซึ่งพลัดตกลงสู่ทางรถไฟ แล้วถูกรถไฟแล่นทับตัวขาดเป็นสองท่อน
* อากะมันโตะ (Aka Manto), ชายรูปงามซึ่งอยู่ตามห้องน้ำสาธารณะ คอยถามคนนั่งส้วมว่า จะเอากระดาษสีแดงหรือกระดาษสีฟ้าดี ถ้าตอบแดง ชายนั้นกระโจนลงมาฟันคนตอบเป็นชิ้น ๆ กระทั่งร่างแดงฉานเพราะโลหิต ถ้าว่าฟ้า ชายนั้นจะบีบคอคนตอบจนกระทั่งหน้าเปลี่ยนเป็นสีฟ้า (หรือเขียว ตามความเข้าใจของคนไทย)
* ตำนานพื้นบ้านญี่ปุ่น
* รายชื่อสิ่งมีชีวิตจากปกรณัมญี่ปุ่น

## อ้างอิง

หมวดหมู่:ตำนานพื้นบ้าน
หมวดหมู่:คติชนญี่ปุ่น
หมวดหมู่:ผีญี่ปุ่น
หมวดหมู่:ตัวละครที่เป็นผี
เครื่องตรวจจับอนุภาค

ในการศึกษาฟิสิกส์อนุภาค, ฟิสิกส์นิวเคลียร์ และวิศวกรรมนิวเคลียร์ทั้งในเชิงทดลองและประยุกต์ **เครื่องตรวจจับอนุภาค** (; หรือรู้จักในชื่อ เครื่องตรวจจับการแผ่รังสี (radiation detector)) คือเครื่องมือที่ใช้สำหรับตรวจจับ ติดตาม หรือแยกแยะอนุภาคพลังงานสูง เช่นอนุภาคที่เกิดจากการสลายตัวของสารกัมมันตรังสี การแผ่รังสีคอสมิก หรือปฏิกิริยาที่เกิดในเครื่องเร่งอนุภาค เป็นต้น เครื่องตรวจจับสมัยใหม่ยังสามารถใช้เป็นแคลอรีมิเตอร์เพื่อตรวจวัดพลังงานของรังสีที่ตรวจจับได้ ทั้งยังอาจใช้เพื่อตรวจวัดคุณสมบัติอื่นๆ ของอนุภาคด้วย เช่น โมเมนตัม สปิน ประจุ ฯลฯ

## แหล่งอ้างอิงทั่วไป

;Filmstrips
* "*Radiation detectors*". H. M. Stone Productions, Schloat. Tarrytown, N.Y., Prentice-Hall Media, 1972. 

;ข้อมูลทั่วไป
*Active Pixel Sensors (APS) for the detection of ionizing particles 
*The Particle Detector BriefBook 
*How to Build a Cloud Chamber
*

หมวดหมู่:เครื่องมือวัด
วุพเพอร์ทาล

**วุพเพอร์ทาล** () เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี บนฝั่งแม่น้ำวุพเพอร์ ในหุบเขารูร์ ตั้งอยู่ทางตะวันออกของเมืองดึสเซิลดอร์ฟ มีประชากรราว 350,000 คน เมืองมีความลาดชัน มีป่าไม้และป่า

ในคริสต์ศตวรรษที่ 18 และ 19 เมืองนี้เป็นหนึ่งในเมืองอุตสาหกรรมที่ใหญ่ที่สุดในยุโรป ปัจจุบันยังคงเป็นเมืองอุตสาหกรรมที่สำคัญ ผลิตสิ่งทอ โลหกรรม เคมีภัณฑ์ เภสัชภัณฑ์ (ยาแอสไพรินได้รับการคิดค้นที่เมืองนี้ในปี ค.ศ. 1897 โดยบริษัทไบเออร์) สินค้าอิเล็กทรอนิกส์ รถยนต์ ยาง ยานพาหนะ และเครื่องมือการพิมพ์

## อ้างอิง

หมวดหมู่:เมืองในประเทศเยอรมนี
อูสจีนัดลาแบ็ม

**อูสจีนัดลาแบ็ม** () หรือ **เอาซิช** () เป็นนครในแคว้นอูสจีนัดลาแบ็มของประเทศเช็กเกีย เป็นเมืองที่มีประชากรมากเป็นอันดับที่ 7 ของประเทศ ตั้งอยู่ในเขตที่เต็มไปด้วยภูเขา บนฝั่งแม่น้ำบีลินาและแม่น้ำเอ็ลเบอ นอกจากนั้นยังมีท่าเรือแม่น้ำ และเป็นชุมทางรถไฟที่สำคัญอีกด้วย

## อ้างอิง

หมวดหมู่:เมืองในประเทศเช็กเกีย
หมวดหมู่:แคว้นอูสจีนัดลาแบ็ม
รัฐฆูฆุย

**ฆูฆุย** () เป็นรัฐในประเทศอาร์เจนตินา ตั้งอยู่ทางตะวันตกเฉียงเหนือสุดของประเทศ ติดชายแดนของประเทศชิลีและโบลิเวีย ติดกับรัฐซัลตาทางทิศตะวันออกและใต้


ไฟล์:Cerro de los siete colores.jpg|
ไฟล์:Pucará de Tilcara 01.JPG|
ไฟล์:Camino a Villa Nougues (Tucumán).jpg|
ไฟล์:Jujuy-Capital-P3110030.JPG|


## อ้างอิง

ฆูฆุย
กระบวนการเอส

**กระบวนการเอส** (S-process) หรือ **กระบวนการจับตัวของนิวตรอนแบบช้า** (slow-neutron-capture-process) คือกระบวนการสังเคราะห์นิวเคลียสที่เกิดขึ้นภายใต้สภาวะความหนาแน่นนิวตรอนต่ำและอุณหภูมิดาวฤกษ์ปานกลาง ภายใต้สภาวะนี้ อัตราการจับตัวของนิวตรอนโดยนิวเคลียสอะตอมจะต่ำมากเมื่อเทียบกับอัตราการสลายให้อนุภาคบีตาของสารกัมมันตรังสี ในกระบวนการเอส ไอโซโทปที่เสถียรหนึ่งตัวจะจับกับนิวตรอนหนึ่งตัว แต่ไอโซโทปของสารกัมมันตรังสีที่เกิดขึ้นทำให้ตัวลูกที่เสถียรเกิดการสลายตัวก่อนที่นิวตรอนตัวถัดไปจะถูกจับตัวได้ ประมาณการว่า กระบวนการเอส นี้สร้างไอโซโทปของธาตุที่หนักกว่าเหล็กประมาณครึ่งหนึ่งของไอโซโทปที่มีในเอกภพ ดังนั้นจึงมีบทบาทสำคัญยิ่งในวิวัฒนาการทางเคมีของดาราจักร

กระบวนการเอสแตกต่างกับ กระบวนการอาร์ อันเป็นกระบวนการจับตัวของนิวตรอนที่รวดเร็วกว่า

หมวดหมู่:ฟิสิกส์นิวเคลียร์
หมวดหมู่:นิวตรอน
หมวดหมู่:ฟิสิกส์ดาราศาสตร์
หมวดหมู่:การสังเคราะห์นิวเคลียส
กระบวนการอาร์

**กระบวนการอาร์** (R-process) คือกระบวนการสังเคราะห์นิวเคลียสที่เกิดขึ้นในการยุบตัวในแกนกลางของมหานวดารา (ดูเพิ่มใน การสังเคราะห์นิวเคลียสของซูเปอร์โนวา) และในการระเบิดของอาวุธนิวเคลียร์ ซึ่งเป็นตัวการทำให้เกิดนิวเคลียสอะตอมของธาตุโลหะหนักชนิดที่มีนิวตรอนมากเป็นจำนวนมากกว่าครึ่งหนึ่งของทั้งเอกภพ คุณลักษณะของกระบวนการนี้คือการจับตัวของนิวตรอนอย่าง "รวดเร็ว" (rapid - เป็นที่มาของชื่อกระบวนการอาร์) ใน seed nucleus ซึ่งโดยมากจะเป็น Ni-56 กลไกการสร้างโลหะหนักที่สำคัญอีกกระบวนการหนึ่งคือ กระบวนการเอส ซึ่งการสังเคราะห์นิวเคลียสจะเป็นการจับตัวนิวตรอน "อย่างช้า" มักเกิดขึ้นในดาวยักษ์แดงในแขนงดาวยักษ์เชิงเส้นกำกับ กระบวนการทั้งสองนี้เป็นกระบวนการสำคัญในวิวัฒนาการทางเคมีของดาราจักรในการสร้างธาตุที่หนักกว่าเหล็ก

## ดูเพิ่ม
* กระบวนการเอส

หมวดหมู่:นิวตรอน
หมวดหมู่:ฟิสิกส์ดาราศาสตร์
หมวดหมู่:ฟิสิกส์นิวเคลียร์
หมวดหมู่:การสังเคราะห์นิวเคลียส
หมวดหมู่:มหานวดารา
อะลี อัลฮับซี

**อะลี บิน อับดุลลอฮ์ บิน ฮาริบ อัลฮับซี** (อาหรับ:علي بن عبد الله بن حارب الحبسي, เกิดเมื่อวันที่ 30 ธันวาคม ค.ศ. 1981) เป็นอดีตนักฟุตบอลชาวโอมาน ตำแหน่งผู้รักษาประตู เคยเล่นในระดับพรีเมียร์ลีกให้กับโบลตัน วอนเดอเรอส์และวีแกน แอทเลติก และเป็นอดีตกัปตันทีมชาติโอมาน โดยเป็นผู้รักษาประตูมือหนึ่งของทีมชาติโอมานตั้งแต่ปี ค.ศ. 2002–2015 

อะลี อัลฮับซี จัดเป็นนักฟุตบอลในตำแหน่งผู้รักษาประตูที่เป็นชาวเอเชียคนแรกที่ได้ลงเล่นในลีกชั้นนำของยุโรป โดยเคยลงสนามในเกมระดับพรีเมียร์ลีกกับโบลตัน วอนเดอเรอส์ และวีแกน แอทเลติก

## อ้างอิง

## แหล่งข้อมูลอื่น
* 
* 

หมวดหมู่:ผู้เล่นในพรีเมียร์ลีก

หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้รักษาประตูฟุตบอล
อันโตลิน อัลการัซ

**อันโตลิน อัลการัซ** () เกิดเมื่อวันที่ 30 กรกฎาคม ค.ศ. 1982 เป็นนักฟุตบอลชาวปารากวัย ตำแหน่งกองหลัง (เซ็นเตอร์แบ็ก) ปัจจุบันเล่นให้กับสโมสรฟุตบอลอูเด ลัสปัลมัส  ในลาลิกาสเปน ส่วนในด้านทีมชาติเล่นให้กับ ฟุตบอลทีมชาติปารากวัย ตั้งแต่ปี ค.ศ. 2008

## แหล่งข้อมูลอื่น
*Stats and profile at Zerozero
*Stats at ForaDeJogo  
*
*Premier League profile 
*
*
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลชายชาวปารากวัย
หมวดหมู่:กองหลังฟุตบอลชาย
หมวดหมู่:นักฟุตบอลทีมชาติปารากวัย
อะตอมไฮโดรเจน

[thumb|200px|right|ภาพวาดแสดงถึงอะตอมไฮโดรเจน มีเส้นผ่านศูนย์กลางประมาณสองเท่าของรัศมีของ[แบบจำลองของบอร์ (ไม่ใช่สัดส่วนจริง)]]

**อะตอมไฮโดรเจน** () คืออะตอมของไฮโดรเจนซึ่งเป็นธาตุเคมีชนิดหนึ่ง อะตอมที่มีค่าประจุไฟฟ้าเป็นกลางประกอบด้วยโปรตอนที่มีประจุบวกหนึ่งตัว และอิเล็กตรอนที่มีประจุลบหนึ่งตัวโคจรอยู่โดยรอบนิวเคลียสด้วยแรงคูลอมบ์  อะตอมไฮโดรเจนเป็นส่วนประกอบทางเคมีประมาณ 75% ของมวลพื้นฐานทั้งหมดของเอกภพนี้ (มวลเอกภพส่วนใหญ่ไม่ได้อยู่ในรูปแบบธาตุเคมี หรือแบริออน แต่ส่วนใหญ่อยู่ในรูปของสสารมืดและพลังงานมืด)

## อ้างอิง

## แหล่งข้อมูลอื่น
* Physics of hydrogen atom on Scienceworld
* Interactive graphical representation of orbitals 
* Applet which allows viewing of all sorts of hydrogenic orbitals
* The Hydrogen Atom: Wave Functions,  and Probability Density "pictures" 
* Basic Quantum Mechanics of the Hydrogen Atom 
* "Research team takes image of hydrogen atom" Kyodo News, Friday, November 5, 2010 – (พร้อมภาพ)

หมวดหมู่:อะตอม
หมวดหมู่:ไฮโดรเจน
หมวดหมู่:หลักการสำคัญของฟิสิกส์
หมวดหมู่:ไอโซโทปของไฮโดรเจน
เวียโชลาอิโฟทาคลูบูริน

**เวียโชลาอิโฟทาคลูบูริน** (; อักษรย่อ: VÍK) เป็นสโมสรที่ให้การสนับสนุนกีฬาจักรยานยนต์ออฟโรดในประเทศไอซ์แลนด์

## ประวัติ
องค์กรนี้ก่อตั้งขึ้นใน ค.ศ. 1978 แต่การได้รับสิ่งอำนวยความสะดวกในการฝึกฝนรวมถึงการแข่งขันสำหรับสมาชิกนั้นเป็นไปโดยยาก จนในที่สุด ใน ค.ศ. 2003 สโมสรแห่งนี้ก็ได้รับการมอบตำแหน่งจากเมืองเรคยาวิก และใน ค.ศ. 2005 ทางสโมสรได้เซ็นสัญญากับเทศบาลเมืองโอลฟูส โดยใช้พื้นที่บอลาโอดือ และโยเซพสดา ติดตามด้วยบอลาโอดือเป็นแห่งที่สามซึ่งนำมาใช้ในเดือนพฤษภาคม ค.ศ. 2006 

ณ ปัจจุบัน ทางสโมสรได้เข้าร่วมการแข่งขันหลายรายการ และมีรายการที่ใหญ่ที่สุด คือ ทรานสแอตแลนติกออฟโรดชาเลนจ์ ซึ่งเป็นการแข่งขันมอเตอร์สปอร์ทที่ใหญ่ที่สุด รวมถึงเป็นหนึ่งในห้าของการแข่งขันกีฬาที่ใหญ่ที่สุดที่จัดขึ้นในประเทศนี้ และล่าสุด ได้มีผู้เข้าร่วมแข่งขัน 500 คน ในรายการทรานสแอตแลนติกออฟโรดชาเลนจ์

## การแข่งขันที่ได้รับการสนับสนุนจากองค์กร
สโมสรแห่งนี้ได้จัดการแข่งขันเป็นจำนวนมากในแต่ละปี ทั้ง การแข่งมอเตอร์ครอส รวมถึง การแข่งเอ็นดูโร่

## อ้างอิง

## แหล่งข้อมูลอื่น
* Heimasíða VÍK
* Loftmynd af brautunum þrem á Bolaöldusvæðinu 

หมวดหมู่:ก่อตั้งในปี พ.ศ. 2521
หมวดหมู่:สหพันธ์กีฬาเมืองเรยคยาวิค
หมวดหมู่:จักรยานยนต์
หมวดหมู่:ประเทศไอซ์แลนด์
เจ้าสาวของผมเป็นพระเจ้าแสนสวย

**เจ้าสาวของผมเป็นพระเจ้าแสนสวย** () ( เป็นการ์ตูนญี่ปุ่นแนวคอมเมดี้,โรแมนติค,ตลก,แฟนตาซี,ต่อสู้ แต่งเรื่องและวาดภาพโดย เคนจิ สุงาวาระ เป็นเรื่องราวเกี่ยวกับเด็กหนุ่มที่ไปขอพรกับศาลเจ้าว่า ขอเจ้าสาวที่แสนน่ารัก แต่เทพธิดาประจำศาลเจ้ากลับฟังผิดเป็น ขอให้เธอมาเป็นเจ้าสาวที่แสนน่ารัก ทำให้ทั้งคู่ลงเอยที่ทำพันธสัญญาการขอพรซึ่งกันและกัน และเทพธิดาต้องมาเป็นคู่แต่งงานเด็กหนุ่ม พร้อมกันนั้น ทั้งคู่ยังต้องเผชิญหน้ากับเหล่าเทพอื่นๆ เพื่อต่อสู่แย่งชิงอาณาเขตตามพันธสัญญาที่มี ปัจจุบันตีพิมพ์ออกมาแล้ว 2 เล่ม

## เนื้อเรื่องย่อ

ระหว่างทางกลับบ้าน "ทากาโมริ ชินตะ" เด็กหนุ่มผู้ที่อยากจะมีแฟนเป็นตัวเป็นตนจับจิต แต่พอบอกรักใครก็ได้กินแต่แห้วไม่เป็นท่า ได้พบกับศาลเจ้าเล็กๆ ที่มีชื่อว่า "ศาลเจ้าแห่งการสมรส" จึงได้ลองขอพรดูว่า ขอให้เขาได้มีแฟนกับเขาบ้างเสียที่เถอะ เทพธิดา "อิซานะ" ผู้เป็นผู้ดูแลศาลเจ้าแห่งนี้ ได้รับรู้ถึงความปรารถนาอันแรงกล้า จึงได้ยื่นข้อเสนอมาว่า เพื่อให้ความปรารถนานั้นเป็นจริง จำเป็นต้องทำพันธสัญญา เพื่อ "การต่อสู้แย่งชิงอาณาเขตของเทพ" และแนะนำให้ชินตะขอสิ้งที่ต้องการมากที่สุด เพื่อให้พันธสัญญามีพลังมาก ชินตะจึงได้เปลี่ยนความปรารถนาเป็น "ขอเจ้าสาวที่แสนน่ารัก" แต่อิซานะฟังผิดเป็น "ขอให้เธอมาเป็นเจ้าสาวที่แสนน่ารัก" ทำให้อิซานะแปลงตัวเป็นร่างสาวน้อย และมาอาศัยอยู่กับชินตะเพื่อตอบสนองความปรารถนานั้นๆ เธอได้อธิบายเพิ่มเติมว่า ตามพันธสัญญา ชินตะจำเป็นต้องสู้กับทวยเทพอื่นๆ เพื่อแย่งชิงอาณาเขต โดยใช้พลังจากคำของเขา ซึ่งเมื่อออกมาเป็นอาวุธ จะกลายเป็น "ด้ายแดงแห่งรัก" แล้วจะเอาด้ายแดงมาสู้กันได้อย่างไรล่ะเนี่ย

## ตัวละครหลัก

thumb|150px|left|(จากซ้าย) ทากาโมริ ชินตะ และ อิซานะ ร่างมนุษย์

: **ทากาโมริ ชินตะ** ()
: *เทพคู่สัญญา:* อิซานะ
: *พลังขอพร:* ด้ายแดงแห่งรัก
ตัวเอกชายของเรื่อง เด็กหนุ่มผู้ที่อยากจะมีแฟน และคอยหาแฟนตลอดเวลา แต่โดนบอกเลิกต่อเนื่องจนมีสถิติโดนบอกเลิก 20 กว่าคน บังเอิญพบกับศาลเจ้าแห่งการสมรส และได้ขอพรเรื่องเจ้าสาวที่แสนน่ารัก และได้อิซานะเป็นคู่แต่งงาน และต้องยินยอมต่อเข้าร่วมการต่อสู้เพื่อแย่งชิงอาณาเขต

: **อิซานะ** ()
: *มนุษย์คู่สัญญา:* ทากาโมริ ชินตะ
: *อาณาเขตในครอบครอง:* 5
ตัวเอกหญิงของเรื่อง เทพเจ้าแห่งการสมรส รับรู้ถึงความปรารถนาอันแรงกล้าของชินตะ จึงยื่นขอเสนอพิเศษที่จะทำให้ความปรารถนาเป็นจริงอย่างแน่นอน โดยการทำพันธสัญญา และเข้าร่วมการต่อสู้เพื่อแย่งชิงอาณาเขต โดยเธอทำให้ความปรารถนาของชินตะเป็นจริงโดยการยอมเป็นเจ้าสาวให้กับชินตะ

## แหล่งข้อมูลอื่น
* GAN☆KON at Websunday.net  

## รายการอ้างอิง

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:มังงะในนิตยสารโชเน็งซันเดย์
หมวดหมู่:มังงะของสำนักพิมพ์โชงากูกัง
เลเวอร์คูเซิน

**เลเวอร์คูเซิน** (, ) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี บนฝั่งตะวันออกของแม่น้ำไรน์ เมืองติดกับโคโลญทางทิศใต้ และติดกับเมืองหลวงของรัฐ เมืองดึสเซลดอร์ฟ ทางทิศเหนือ มีประชากรราว 161,000 คน เป็นที่ตั้งของบริษัทยา ไบเออร์ และมีสโมสรฟุตบอลไบเออร์ 04 เลเวอร์คูเซิน

## อ้างอิง

หมวดหมู่:เมืองในประเทศเยอรมนี
หมวดหมู่:รัฐนอร์ทไรน์-เว็สท์ฟาเลิน
นิวไคลด์กัมมันตรังสี

**นิวไคลด์กัมมันตรังสี** () คืออะตอมที่มีนิวเคลียสที่ไม่เสถียร มีพลังงานสูงมากจนสามารถสร้างอนุภาคกัมมันตรังสีขึ้นใหม่ภายในนิวเคลียสหรือโดยผ่านการแปลงภายในก็ได้ ระหว่างกระบวนการนี้เราจะเรียกว่านิวไคลด์กัมมันตรังสีนั้นกำลังเกิดการสลายให้กัมมันตรังสี ซึ่งทำให้เกิดการเปล่งรังสีแกมมา และ/หรือ อนุภาคย่อยของอะตอม เช่น อนุภาคอัลฟาหรืออนุภาคบีตา การเปล่งรังสีเช่นนี้สามารถเกิดจากการแผ่รังสีจากการแตกตัวเป็นไอออนก็ได้ นิวไคลด์กัมมันตรังสีสามารถเกิดขึ้นเองตามธรรมชาติ หรือถูกสร้างขึ้นได้เช่นกัน

นักเคมีและนักฟิสิกส์มักเรียกนิวไคลด์กัมมันตรังสีว่า ไอโซโทปกัมมันตรังสี หรือ radioisotope  ไอโซโทปกัมมันตรังสีที่มีครึ่งชีวิตที่เหมาะสมมีบทบาทสำคัญยิ่งในเทคโนโลยีหลายชนิด (เช่น การรักษาด้วยนิวเคลียร์ (nuclear medicine)) อย่างไรก็ดี นิวไคลด์กัมมันตรังสีอาจทำให้เกิดโทษมหันต์ต่อสุขภาพด้วยเช่นกัน

## อ้างอิง

## แหล่งข้อมูลอื่น

* EPA – Radionuclides – EPA's Radiation Protection Program: Information.
* FDA – Radionuclides – FDA's Radiation Protection Program: Information.
* Interactive Chart of Nuclides  – A chart of all nuclides
* National Isotope Development Center – U.S. Government source of radionuclides – production, research, development, distribution, and information
* **[http://www-nds.iaea.org/livechart The Live Chart of Nuclides – IAEA ]**
* Willey Online Library: Book Article

หมวดหมู่:นิวเคลียร์เคมี
หมวดหมู่:กัมมันตรังสี
หมวดหมู่:ไอโซโทป
หมวดหมู่:ฟิสิกส์นิวเคลียร์
หมวดหมู่:เคมีนิวเคลียร์
วิกเตอร์ โมซิส

**วิกเตอร์ โมซิส** (, เกิด 12 ธันวาคม ค.ศ. 1990) เป็นนักฟุตบอลชาวไนจีเรีย ปัจจุบันเล่นในตำแหน่งปีกและวิงแบ็กให้กับสปาร์ตัคมอสโก​ของประเทศรัสเซีย

โมซิสริ่มต้นการเป็นนักฟุตบอลอาชีพในระดับอีเอฟแอลแชมเปียนชิปกับคริสตัลพาเลซ ก่อนจะสร้างผลงานในสนามจนเป็นที่สนใจจากสโมสรใหญ่และได้ย้ายไปร่วมทีมวีแกน แอธเลติกในระดับพรีเมียร์ลีก ในปี 2010 โดยโมซิสลงสนามในพรีเมียร์ลีกให้กับวีแกนแอทเลติก เป็นเวลา 2 ฤดูกาล ก่อนที่จะได้รับความสนใจจากสโมสรระดับแชมป์ยูฟ่าแชมเปียนส์ลีกอย่างเชลซี และได้ย้ายไปร่วมทีมเชลซีในฤดูกาล 2012–2013 โดยในฤดูกาลแรกของเขากับเชลซี โมซิสไม่อาจสอดแทรกขึ้นเป็นผู้เล่นคนสำคัญของทีมได้

ต่อมาการกลับมาสู่เชลซีอีกครั้งของโชเซ มูรีนโย ทำให้เขากลายเป็นผู้เล่นที่ไม่ได้อยู่ในแผนการทำทีมถึง 3 ฤดูกาล โดยถูกลิเวอร์พูลยืมตัวไปในฤดูกาล 2013–2014 และถูกยืมตัวไปเล่นให้กับสโตกซิตีในฤดูกาล 2014–2015 ก่อนจะถูกเวสต์แฮมยูไนเต็ดยืมตัวไปในฤดูกาล 2015–2016 จนกระทั่งได้กลับมาสู่สโมสรเชลซีอีกครั้งในยุคของอันโตนีโอ คอนเต ที่เข้ามาเป็นผู้จัดการทีมคนใหม่ในฤดูกาล 2016–2017 และกลายเป็นหนึ่งในผู้เล่นคนสำคัญของสโมสร

ในนามทีมชาติในช่วงระดับเยาวชน โมซิสเลือกเล่นให้ทีมชาติอังกฤษ โดยติดทีมชาติอังกฤษตั้งแต่รุ่นอายุไม่เกิน 16 ปี, 17 ปี , 19 ปี และทีมชาติอังกฤษ รุ่นอายุไม่เกิน 21 ปี ต่อมาโมซิส เลือกเล่นในระดับทีมชาติชุดใหญ่ให้กับทีมชาติไนจีเรีย โดยได้ลงเล่นให้กับทีมชาติไนจีเรียในฟุตบอลโลก 2018 ที่ประเทศรัสเซีย

## อ้างอิง

## แหล่งข้อมูลอื่น
*Victor Moses profile at the Wigan Athletic website
*
*ESPN Profile 

หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวไนจีเรีย
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:นักฟุตบอลเฟแนร์บาห์แชสปอร์คูลือบือ
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ปีกฟุตบอล
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:บุคคลจากเลกอส
การแสร้งป่วย

**การแสร้งป่วย** () เป็นคำที่ใช้ในวงการแพทย์ สำหรับอาการของมนุษย์ที่ไม่ต้องการกระทำสิ่งใด ๆ เช่น ไม่ต้องการไปพบใครบางคน หรือ ไม่ไปสถานที่ใดที่หนึ่ง ซึ่งหากไม่มีข้ออ้างนั้น อาจจะต้องไปร่วมกิจกรรมที่ไม่อยากทำนั้นด้วย การแสร้งป่วยส่วนมากพบบ่อยในเด็ก ๆ ซึ่งเด็กหลาย ๆ คน ก็มีการปฏิเสธหรือกลัวโรงเรียน ทำให้ต้องมีการวางแผนตบตา โดยใช้วิธีการการแสร้งป่วยในการหลอกลวง

ภาษาไทยมีคำที่มีความหมายเดียวกับการแสร้งป่วยว่า **ป่วยการเมือง** ซึ่งไม่จำเป็นที่จะต้องเกี่ยวข้องกับการเมืองเสมอไป แต่เป็นการเอาความเข้าใจเกี่ยวกับการเมืองมาผสมผสาน เพื่อให้เข้าใจว่าอาการป่วยนั้น ไม่เป็นข้อเท็จจริง ซึ่งสะท้อนภาพลักษณ์ของการเมือง ในมุมมองของสาธารณชนคนไทยว่าเป็นเรื่องของการหลอกลวง หรือการแก้ตัว

## อ้างอิง

หมวดหมู่:พฤติกรรมมนุษย์
หมวดหมู่:การสื่อสารแห่งความเท็จ
มะพูด

**มะพูด** () เป็นไม้ท้องถิ่นในอินโดนีเซียและหมู่เกาะอันดามัน ภาษาอินโดนีเซียเรียกมุนดู ภาษาเขมรเรียกประโฮด ภาคอีสานเรียกมะหูด เป็นไม้ยืนต้นเกิดในป่าดงดิบแล้งและป่าโปร่ง ต้นมีรอยบาดแผลมีน้ำยางสีขาวไหลออกมาแล้วเปลี่ยนเป็นสีเหลือง ใบหนาเป็นมัน ดอกสีเหลืองอมเขียว ผลดิบสีเขียว  ผลแก่สีเหลือง เนื้อสีเหลือง รสอมเปรี้ยวอมหวาน 

ผลมะพูดกินเป็นผลไม้มีรสเปรี้ยว หรือใช้ทำน้ำผลไม้ ทำแยม ทางยา ใช้น้ำคั้นจากผลแก้เลือดออกตามไรฟัน ขับเสมหะ รากต้มน้ำดื่มแก้ไข้ ถอนพิษ เปลือกนำไปต้ม กรองเอาแต่น้ำ ใช้ล้างแผล ในชวาและสิงคโปร์ใช้เมล็ดตำละเอียดรักษาอาการบวม ใช้ย้อมสีเสื่อ 
## อ้างอิง
* นิดดา หงส์วิวัฒน์ และทวีทอง หงส์วิวัฒน์. ผลไม้ 111 ชนิด: คุณค่าอาหารและการกิน. กทม. แสงแดด. 2550หน้า 136
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 241
* 
หมวดหมู่:ผลไม้
หมวดหมู่:สกุลมังคุด
หมวดหมู่:ไม้ยืนต้น
หมวดหมู่:สมุนไพร

หมวดหมู่:พืชให้สีย้อม
วอลเลย์บอลเวิลด์กรังด์ปรีซ์ 2010

**วอลเลย์บอลเวิลด์กรังด์ปรีซ์ 2010** เป็นการแข่งขันวอลเลย์บอลหญิงจำนวน 12 ทีม เริ่มทำการแข่งขันตั้งแต่วันที่ 6-29 สิงหาคม 2553 โดยรอบสุดท้ายจะจัดขึ้นที่ ศูนย์กีฬาในร่มหนิงป่อ เบ่ยหลุน, สาธารณรัฐประชาชนจีน

## ประเทศที่เข้าร่วมแข่งขัน
ทีมที่สามารถเข้ามาแข่งขันเวิลด์กรังปรีซ์ ต้องผ่านโควตาของแต่ละทวีป ดังนี้

## ปฏิทินการแข่งขัน

## รอบคัดเลือก
### อันดับ
ประเทศจีน (เจ้าภาพ) และ 5 ทีมแรกในรอบคัดเลือกจะผ่านเข้าแข่งขันในรอบสุดท้าย

|}

### สัปดาห์ที่ 1
#### กลุ่ม A
***สนาม**: Ginasio Geraldo Jose de Almeida,เซาเปาลู, บราซิล

|}

#### กลุ่ม B
***สนาม**: Gdynia Competition Hall, กัชเนียร์, โปแลนด์

|}

#### กลุ่ม C
***สนาม**: Sichuan Provincial Sports Bureau, เฉิงตู, จีน

|}

### สัปดาห์ที่ 2
#### กลุ่ม D
***สนาม**: อาคารกีฬาเวสน์ 2 , กรุงเทพมหานคร, ไทย

|}

#### กลุ่ม E
***สนาม**: มาเก๊า ฟอรั่ม สเตเดียม, มาเก๊า

|}

#### กลุ่ม F
***สนาม**: โมโมทาโร่ อารีน่า, โอะกะยะมะ, ญี่ปุ่น

|}

### สัปดาห์ที่ 3
#### กลุ่ม G
***สนาม**: ฮ่องกง โคลีเซียม, ฮ่องกง

|}

#### กลุ่ม H
***สนาม**: ยิมเนเซียมมหาวิทยาลัยไต้หวัน, ไทเป, จีนไทเป

|}

#### กลุ่ม I
***สนาม**: สนามกีฬาในร่มแห่งชาติโยโยงิ, โตเกียว, ญี่ปุ่น

|}

## รอบสุดท้าย
### ตารางคะแนนการแข่งขัน

|}

### ผลการแข่งขัน
***สนามแข่งขัน**: ศูนย์กีฬาในร่มหนิงป่อ เบ่ยหลุน,  หนิงป่อ, จีน

|}

## อันดับการแข่งขัน



**สมาชิกในทรม:**
โอกอนน่า นานามานิ, อลิชา กลา, สเตซีย์ ไซคอร่า, นิโคล เดวิส, เฮียร์เตอร์ บราวน์, ซินเทียร์ บาร์โบซ่า, เจนนิเฟอร์ ทามัส, จอร์แดน ลาร์สัน ควีนน์ เบอร์เบตท์, นิโคล ฟาวส์เซต, ลอแกน ทอม, ฟอรุค อคืนดาเรโว, เนลลี่ย์ สปีย์เซอร์, มอแกน ฮัชส์, ดาสไทนีย์ ฮุคเกอร์.**ผู้ฝึกสอน**: Hugh McCutcheon

## รางวัล

***ผู้เล่นทรงคุณค่า**:
**

***ตบยอดเยี่ยม**:
**

***บล็อกยอดเยี่ยม**:
**

***เสิร์ฟยอดเยี่ยม**:
**

***ตัวรับอิสระยอดเยี่ยม**:
**

***เซตยอดเยี่ยม**:
**

***ทำคะแนนสูงสุด**:
**

## อ้างอิง

## ดูเพิ่ม
*Official website of the 2010 FIVB World Grand Prix

2012
หมวดหมู่:วอลเลย์บอลในปี พ.ศ. 2553 
V 
W
อนุสรณ์ ติปยานนท์

**อนุสรณ์ ติปยานนท์** เป็นนักเขียน นักแปล โดยเขามีผลงานรวมเรื่องสั้นเข้ารอบสุดท้ายรางวัลซีไรท์ถึง 2 สมัย ได้แก่ รวมเรื่องสั้น เคหวัตถุ (พ.ศ. 2551) และนิมิตต์วิกาล (พ.ศ. 2554)

## การศึกษา
อนุสรณ์เคยเข้าศึกษาที่คณะสถาปัตยกรรมศาสตร์ มหาวิทยาลัยศิลปากร เมื่อปี พ.ศ. 2526 พร้อมกับที่เข้าเรียนคณะพาณิชยศาสตร์และการบัญชี มหาวิทยาลัยธรรมศาสตร์ไปด้วย และในที่สุด ก็ตัดสินใจที่จะไม่ศึกษาต่อมหาวิทยาลัยศิลปากร แต่ยังศึกษาต่อที่มหาวิทยาลัยธรรมศาสตร์ต่อจนจบการศึกษาระดับปริญญาตรีจากคณะพาณิชยศาสตร์และการบัญชี มหาวิทยาลัยธรรมศาสตร์

## ผลงาน
**เมืองเย็น** เป็นผลงานเขียนเล่มแรกของเขา ส่วนผลงานซึ่งสร้างชื่อให้กับเขาส่วนใหญ่เป็นงานเขียนรวมเรื่องสั้นทั้งสิ้น

เขาได้ให้สัมภาษณ์กับสื่อหลายฉบับว่า เริ่มต้นจับปากกาด้วยการเป็นนักแปล แต่แล้ววันหนึ่ง เมื่อเพื่อนสนิทของเขาจากไปในเหตุการณ์ 11 กันยายน อนุสรณ์ก็ผันความสนใจที่อยากเขียนหนังสือเล่มเล็กๆ สักเล่มหนึ่งเพื่อรำลึกและอุทิศถึงเพื่อน แต่พอเขียนจริงมันกลับเพิ่มจำนวนยาวขึ้น

สมญานาม หรือคำจำกัดความที่นักอ่านในประเทศนี้มักมีต่อเขา คือ “มูราคามิเมืองไทย” นั้นเกิดขึ้นมาจากบทสัมภาษณ์ในนิตยสาร GM ฉบับที่ 364 พฤศจิกายน พ.ศ. 2551

ผลงานของอนุสรณ์มีทั้งหมด ดังนี้ 
* เมืองเย็น (บทกวี พ.ศ. 2534)
* ลอนดอนกับความลับในรอยจูบ (นวนิยาย พ.ศ. 2547)
* H2O-ปรากฏการณ์แตกตัวของน้ำบนแผ่นกระดาษ (รวมเรื่องสั้น พ.ศ. 2548)
* Soul Stimulate-ใจออกเริงร่ายไม่หยุดหย่อน (ความเรียงและเรื่องสั้น พ.ศ. 2548)
* 8 1/2 ริกเตอร์ การตามหาหัวใจที่สาบสูญ (นวนิยาย พ.ศ. 2549)
* เคหวัตถุ (รวมเรื่องสั้น พ.ศ. 2550)
* ท่าอากาศยานต่างความคิด (ความเรียง พ.ศ. 2552)
* นิมิตต์วิกาล, (รวมเรื่องสั้น พ.ศ. 2554)
* พระเจ้า-ความเงียบ (ความเรียง พ.ศ. 2554)

*วายัง อมฤต (นิยาย พ.ศ. 2561)

หมวดหมู่:นักเขียนชาวไทย
หมวดหมู่:บุคคลจากคณะสถาปัตยกรรมศาสตร์ มหาวิทยาลัยศิลปากร
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
แอเรอ

**แอเรอ** () เป็นเกาะของประเทศเดนมาร์ก ตั้งอยู่ในทะเลบอลติก เมื่อวันที่ 1 มกราคม ค.ศ. 2006 ได้รวมกับเทศบาลเมืองแอเรอ เกาะมีประชากร 6,669 คน มีพื้นที่ 88 ตร.กม. (เทศบาลมีพื้นที่ 91 ตร.กม.) ชายหาดมีความยาว 167 เมตร

หมวดหมู่:เกาะในประเทศเดนมาร์ก
สโมสรฟุตบอลไลออนซิตีเซเลอส์

**สโมสรฟุตบอลไลออนซิตีเซเลอส์** เป็นสโมสรฟุตบอลอาชีพ แข่งขันในเอส.ลีก ประเทศสิงคโปร์ ก่อตั้งเมื่อปี พ.ศ. 2538 ภายใต้ชื่อเดิมคือ **สโมสรฟุตบอลตำรวจ** มีฉายาคือ เดอะโปรเท็คเตอรส์ (Protectors) ปัจจุบันใช้สนามบิชานสเตเดียมเป็นสนามแข่งขันเหย้า

## ผลงาน
thumb|269x269px|บิชานสเตเดียม เป็นสนามเหย้าของสโมสรมาตั้งแต่ปี 1998
### ภายในประเทศ
**ลีก**
* เอส.ลีก 4 ครั้ง: 1999, 2003, 2021, 2024–25
**ฟุตบอลถ้วย**
* สิงคโปร์คัพ 8 ครั้ง: 2000, 2001, 2003, 2005, 2011, 2013, 2023, 2024–25

### ระดับทวีป
***[[เอเอฟซีคัพ|เอเอฟซีคัพ/เอเอฟซีแชมเปียนส์ลีกทู]]:**
::2004: รอบรองชนะเลิศ
::2005: รอบก่อนรองชนะเลิศ
::2006: รอบแบ่งกลุ่ม
::2008: รอบก่อนรองชนะเลิศ
::2009: รอบ 16 ทีม
::2012: รอบ 16 ทีม
::2014: รอบแบ่งกลุ่ม
::2017: รอบชิงชนะเลิศโซน
::2018: รอบชิงชนะเลิศระหว่างโซน
::2019: รอบแบ่งกลุ่ม
::2024–25: รองชนะเลิศ

## แหล่งข้อมูลอื่น
* เว็บไซต์ทางการ 
* เว็บแฟนเพจ 

ไลออนซิตีเซเลอส์
ไลออนซิตีเซเลอส์
หมวดหมู่:สโมสรฟุตบอลที่ก่อตั้งในปี พ.ศ. 2563
ผีตาโขน

**ผีตาโขน** เป็นเทศกาลที่จัดขึ้นในอำเภอด่านซ้าย จังหวัดเลย ซึ่งตั้งอยู่ทางภาคอีสาน ของประเทศไทย เป็นเทศกาลที่เกิดขึ้นในเดือน 7 ซึ่งมักจัดมากกว่าสามวันในบางช่วงระหว่างเดือนมีนาคม และกรกฎาคม โดยจัดขึ้นในวันที่ได้รับเลือกให้จัดขึ้นในแต่ละปีโดยคนทรงประจำเมือง ซึ่งงานบุญประเพณีพื้นบ้านนี้มีชื่อเรียกว่า *บุญหลวง* โดยแบ่งออกเป็นเทศกาล ผีตาโขน, ประเพณีบุญบั้งไฟ และงานบุญหลวง (หรือ บุญผะเหวด)

ผีตาโขน นั้น เดิมมีชื่อเรียกว่า *ผีตามคน* เป็นเทศกาลที่ได้รับอิทธิพลมาจากมหาเวสสันดรชาดก ชาดกในทางพระพุทธศาสนา ที่ว่าถึงพระเวสสันดร และพระนางมัทรี จะเดินทางออกจากป่ากลับสู่เมืองหลวง บรรดาสัตว์ป่ารวมถึงภูติผีที่อาศัยอยู่ในป่านั้น ได้ออกมาส่งเสด็จด้วยอาลัย

ซึ่งวันแรกจะเป็นเทศกาลผีตาโขน ซึ่งเรียกวันนี้ว่า *วันรวม* (วันโฮม) โดยจะมีพิธีเบิก *พระอุปคุตต์* ในบริเวณระหว่างลำน้ำหมันกับลำน้ำศอก ส่วนวันที่สองของเทศกาลดังกล่าวจะมีพิธีจุดบั้งไฟบูชา พร้อมด้วยเครื่องแต่งกายที่หลากหลาย รวมถึงการแข่งขันเต้นรำตลอดจนขบวนพาเหรด ส่วนในวันที่สามและวันสุดท้ายจะมีการให้ชาวบ้านฟังเทศน์ 

และประเพณียังคงมีความเชื่อกันว่า สำหรับคนที่เล่นหรือมีการแต่งตัวเป็นผีตาโขนใหญ่ ต้องถอดเครื่องแต่งกายผีตาโขนใหญ่ออกให้หมดและนำไปทิ้งในแม่น้ำหมัน ห้ามนำเข้าบ้าน เป็นการทิ้งความทุกข์ยากและสิ่งเลวร้ายไป และรอจนถึงปีหน้าจึงค่อยทำเล่นกันใหม่

นอกจากนี้ ผีตาโขนยังได้รับการนำมาใช้เป็นสัญลักษณ์ และฉายาประจำสโมสรฟุตบอลเลย ซิตี้

## ผีตาโขนในสื่อต่าง ๆ

### ละครโทรทัศน์
* ผีตาโขน - พ.ศ. 2568 ออกอากาศทาง ช่อง 8 นำแสดงโดย อรปรียา เนซ่า มามูดี้, กันตพล ชมภูพันธ์

## ดูเพิ่ม
* มหาเวสสันดรชาดก
* ประเพณีบุญบั้งไฟ

## อ้างอิง

## แหล่งข้อมูลอื่น

* Phi Ta Khon - Thai Ways Magazine  
* ประเพณีแห่ผีตาโขน - คลังปัญญาไทย
* Phi Ta Khon Masks  

หมวดหมู่:วัฒนธรรมของจังหวัดเลย
หมวดหมู่:อำเภอด่านซ้าย
หมวดหมู่:คติชนไทย
หมวดหมู่:ประเพณีในศาสนาพุทธของไทย
หมวดหมู่:วันสำคัญทางศาสนาพุทธ
หมวดหมู่:เทศกาลพุทธในประเทศไทย
หมวดหมู่:สมบัติประจำชาติไทย
หมวดหมู่:ผีไทย
หมวดหมู่:ศาสนาพุทธในจังหวัดเลย
หมวดหมู่:เหตุการณ์ในเดือนกรกฎาคม
หมวดหมู่:วันสำคัญในเดือนกรกฎาคม
เหล้าจีน

**เหล้าจีน**อาจหมายถึง

* เหล้าองุ่นจีน, เหล้าองุ่นซึ่งผลิตในประเทศจีน
* เครื่องดื่มแอลกอฮอล์จีน, ได้แก่สุราข้าวอย่างโบราณ และสุรากลั่นจากวัสดุอื่น
อางาโนะ

**อางาโนะ** () เป็นนครที่ตั้งอยู่ทางตะวันออกเฉียงเหนือของจังหวัดนีงาตะ ประเทศญี่ปุ่น มีขนาดพื้นที่ทั้งสิ้น 192.74 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 39,378 คน

## ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของอางาโนะค่อนข้างคงที่ตลอดช่วงปลายคริสต์ศตวรรษที่ 20 แต่ได้ลดลงในคริสต์ศตวรรษที่ 21

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดนีงาตะ